cyanic-selkie/wikianc huggingface dataset:
Masatora Kawano
Masatora Kawano (født 30. november 1994) er en japansk friidrettsutøver som konkurrerer i kappgang.
I 2021 representerte han Japan på 50 km kappgang under Sommer-OL 2020 arrangert i Sapporo der han kom på 6. plass.
Biri postkontor
Biri postkontor (Birid poståpneri) var et norsk postkontor som ble opprettet ved kongelig resolusjon 30. september 1823. Postkontoret lå i Thoten fogderi og sorterte under Christiania postkontor. Fra 1886 ble Biri poståpneri lagt under Gjøvik postkontor. I 1973 ble benevnelsen endret til underpostkontor, og i 1977 til postkontor C før det i 1990 fikk status som postkontor B.
I portotabellen for 1833 er stavemåten på poståpneriet Biri. I 1848 er navnet stavet Birid, mens formen Biri igjen er brukt fra omkring 1889.
Historie
Poståpneriet lå på gården Undset rett utenfor Biri i Biri prestegjeld i Thoten fogderi, og var ved opprettelsen i 1823 underlagt Christiania postkontor. Poståpneriet betjente også området mellom Land og Fåberg med bipost (avstikkere fra hovedpostruten). Poståpneriet ble i 1862 flyttet til damskipsanløpsstedet Petersborg. 1. januar 1886 ble administrasjonen av poståpneriet overført fra Kristiania til Gjøvik. Navnet på poståpneriet ble også endret fra Birid til Biri i 1888.
Andre verdenskrig
Poståpner Jens A. Hemmingsen ble skutt og drept 22. april 1940 av tyske soldater, som kom fra striden ved Bråstad bru i Vardal. Tyskerne tok hele huset i besittelse, og poståpneriet ble nærmest rasert. Enken, fru Aasmunda Borghild Hemmingsen (f. Johansen, 1891) måtte be postmesteren i Gjøvik om hjelp til å rydde opp etter tyskerne. Ved opptellingen viste det seg at 390 kroner samt datostemplet var borte, trolig stjålet av tyskerne. Enken ble etter dette midlertidig styrer av postkontoret, inntil en avtale med Ingrid Martinsen fra Lena i Østre Toten ble inngått.
Etterkrigstiden
Trafikken ved poståpneriet økte gradvis, og poståpneren hadde i lengre tid hatt en privat assistent til å hjelpe seg. 2. november 1956 flyttet postkontoret til midlertidige lokaler i Biri herredshus, som var bygget etter at det gamle kommunelokalet Furulund hadde brent ned. Da Biri samvirkelag bygde ny butikk i Biri sentrum på slutten av 1950-tallet, fulgte postkontoret etter og åpnet dørene 18. januar 1959. Fra 1971 overtok Postverket utgiftene til assistanse, og det ble opprettet en stilling for assistent med 29 timer pr. uke. I 1973 ble nye poststedgrupper innført, og Biri fikk benevnelsen underpostkontor. I 1977 ble status endret til postkontor C. Biri postkontor C flyttet inn i nye lokaler våren 1990, og ble gjort om til postkontor B fra 1. juli 1990. Ved omorganiseringen av postnummersystemet 1. mars 1999, ble postnummeret for Biri endret fra 2820 til 2836 for vanlige adresser og 2832 for postboksadresser.
På 2000-tallet ble det bestemt at Biri postkontor skulle erstattes av løsningen "post i butikk".
Poststempel
Fra 1854 hadde Birid poståpneri et 1-ringsstempel med poståpneri-navnet, men dette ble bare brukt til å stemple på selve brevet, ikke på frimerket. Til å stemple på frimerket fikk poståpneriet senere et 3-rings kassasjonsstempel nr. 27, og fra ca. 1859 et 2-rings datostempel med stenskrift-bokstaver.
Hayato Katsuki
Hayato Katsuki (勝木隼人, født 28. november 1990) er en japansk friidrettsutøver som konkurrerer i kappgang.
I 2021 representerte han Japan på 50 km kappgang under Sommer-OL 2020 arrangert i Sapporo der han kom på 30. plass.
Kizilgrottene
Kizilgrottene er en gruppe buddhistiske fjellgrotter nær landsbyen Kizil (克孜尔乡, Kèzī'ěr Xiāng) i fylket Baicheng i Xinjiang, Kina. Grottene ligger på den nordlige banken av Muzatelven 65 km vest for Kucha. Området var en kommersiell del av Silkeveien. Hulene er muligens de tidligste store buddhistiske hulekompleksene i Kina, og ble satt opp mellom det 3. og det 8. århundre.
Justin Rose
Justin Peter Rose (født 30. juli 1980) er en engelsk profesjonell golfspiller.
Han ble født i Johannesburg i Sør-Afrika, og flyttet til England som femåring. Han gjorde seg bemerket i turneringen The Open Championship i 1998, der han som 17 år gammel amatør endte på delt fjerdeplass. Uken etter ble han profesjonell.
Artemije (Radoslavljević)
Artemije Radosavljević, opprinnelig Marko Radosavljević (født 15. januar 1935 i Lelić ved Valjevo i den serbiske del av kongedømmet Jugoslavia, død 21. november 2020 i Valjevo i Serbia) var biskop av det serbisk-ortodokse eparkiet Raška-Prizren. Han ble avsatt av sin kirkes synode i februar 2010 på grunn av misbruk av gaver i millionstørrelse.
Justin Rose
Justin Rose har vunnet sju turneringer på PGA-touren og åtte på Europatouren. Han vant major-turneringen US Open i 2013. To av oppføringene på Europatouren er som følge av at WGC-Cadillac Championship og US Open arrangeres av PGA-touren og Europatouren i fellesskap, og regnes som en seier på begge tourene.
I 2016 vant han olympisk OL-gull da golf var tilbake på OL-programmet for første gang siden 1904.
Nyttårsaften 2016 mottok Rose den britiske hedersbevisningen Order of the British Empire.
Artemije (Radoslavljević)
Bakgrunn
Til 1968 arbeidet han som teologiprofessor ved det ortodokse Krka-seminaret i Kroatia. Så hadde han et studieopphold i Athen. Likesom sin mentor Popović var Artemije under sin kirkelige levnedsløp kraftig motstander av økumenikk, som han anså som en fare for den ortodokse tros renhet.
Etter sin hjemkomst ble han kalt til professor i seminaret i Prizren i landsdelen Kosovo. I 1978 trakk han seg i samforståelse med vladika Pavle av Raška og Prizren tilbake til det forlatte klosteret Crna Reka. Med tiden samlet noen yngre munker seg rundt ham der; enkelte av dem ble senere abbeder i forskjellige klostre i Kosovo. På denne tiden fungerte han også som utgiver av et kirkelig tidsskrift for Kosovo. Artemije ble i tretten år i Crna Reka, til han i 1991 ble valgt til biskop av eparkiet Raška-Prizren.
Biskop
Som biskop stilte Artemije seg avvisende til Milošević-regimet, og fordømte serbiske sikkerhetskrefters voldshandlinger mot den albanske befolkning. Ikke desto mindre gikk han inn for at Serbia skulle beholde sin suverenitet over provinsen Kosovo. Han støttet også demokratiske ideer.
Etter at Kosovo ble okkupert av Nato-styrker ble biskop Artemije til en slags politisk anfører av den serbiske minoritet, ved at han forsøkte å forsvare deres interesser overfor KFOR. Han tok stadig vekk opp med dem at okkupasjonsstyrkene ikke evnet å beskytte serberne mot albanske voldsmenn. Direkte kontakter med albanske politikere unnvek biskop Artemije.
Teologisk og åndelig stod biskop Artemije i Nikolaj Velimirović' tradisjon.
Avsettelse og degradering
På grunn av misbruk av pengegaver og som følge av en maktkamp ble han etter omfangsrike undersøkelser avsatt av Den hellige synode, den serbiske kirkeregjering, i februar 2010. Han etterfølger ble Atanasij Jevtić.
I november 2010 tilbakeførte Den hellige synode ham til munkestanden. Den tidligere biskop og hans tilhengere anerkjente verken avsettelse eller degradering, og gjorde motstand. Det kom til slagsmål i klostert Gračanica mellom munker som var for enten Artemije eller hans etterfølger. Artemije og hans tilhengere tok kontroll med klosteret, men måtte fjernes av politiet og av KFOR.
Artemije døde 21. november 2020 i Valjevo som følge av COVID-19.
Eduardo Lara
Eduardo Lara Lozano (født 4. september 1959 i Pradera (Valle del Cauca), Colombia) er midlertidig sjef for Colombias herrelandslag i fotball, og ble tilsatt i sin stilling 19. september 2008. Han fikk jobben å lede landslaget i de to VM-kvalifiseringskampene (til Fotball-VM 2010) mot og. Han overtok etter at Jorge Luis Pinto fikk sparken av det colombianske forbundet.
Han har tidligere vært ansvarlig for Colombias ungdomslandslag på alle nivå, en jobb han fikk etter Reynaldo Rueda fikk opprykk til seniorlandslaget. Lara satser på hard disiplin blant sine spillere, og har mange ganger utelatt spillere for å bryte lagreglene. Et eksempel er Dayro Moreno og fire andre spillere på U-17 landslaget som skulle til U-17 verdensmesterskapet i Korea, men ble utelatt fra troppen på grunn av drikking.
Han ledet Colombias U-20 landslag til å vinne den søramerikanske kvalifiseringen til verdensmesterskapet i 2005, der de tapte kvartfinalen mot Argentina (som senere ble mester). I 2007 klarte ikke hans U-20 landslag å kvalifisere seg til VM, men det gjorde derimot U-17 landslaget etter at de endte på andreplass i den søramerikanske kvalifiseringen.
Maxime Brinck-Croteau
Maxime Brinck-Croteau (født 29. mars 1986) er en canadisk fekter som konkurrerer i kårde.
Han representerte Canada under Sommer-OL 2016 i Rio de Janeiro, der han ble utslått i andre runde.
Veiledningsplikt
Veiledningsplikt er plikten offentlige myndigheter har til å gi veiledning. Formålet med denne bestemmelsen i Forvaltningslovens § 11 er å gi parter og andre adgang til å ivareta sine interesser i bestemte saker på best mulig måte. Bestemmelsen er lovfestet og et supplement til normer om god forvaltningsskikk.
God forvaltningsskikk innebærer at forvaltningen skal være åpen og serviceinnstilt. Dette kan være å sette rimelige frister, nedtegne opplysninger som blir gitt muntlig eller skriftlig, innrette seg for å hjelpe publikum på en god måte, svare raskt og seriøst på henvendelser, gi grundig, rask og korrekt saksbehandling, og praktisere likebehandling.
Det er myndighetene som har en plikt til å veilede, mens innbyggerne har en rett til å motta informasjon. Denne plikten gjelder i de offentlige forvaltningsorganene og i domstolene.
For forvaltningen i Norge fremgår plikten av forvaltningsloven § 11. For domstolene (i Norge) fremgår plikten i sivile saker av tvisteloven § 11-5, og for private straffesaker av straffeprosessloven § 409 (1) 3.pkt og § 412 (2) 1.pkt.
Begrepet veiledningsplikt blir ikke brukt om den plikten andre enn offentlige myndigheter har til å gi veiledning i ulike sammenhenger. Viser som eksempel til den plikten produsenter har til å gi informasjon i en bruksanvisning om hvordan produktet skal brukes. Ordet veiledningsplikt brukes mest i offentlig rett, forvaltningsretten og i prosessretten.
Procambarus xochitlanae
Procambarus xochitlanae  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepsene. Procambarus xochitlanae er en av anslagsvis 160 arter i slekten Procambarus.
Digitalkamera
Digitalkamera er et kamera som lagrer fotografier elektronisk i stedet for på fotografisk film, som i tradisjonelle kameraer. Moderne digitale kompaktkameraer er utstyrt med flere funksjoner, og kan ta stillbilder, film, gjøre lydopptak og lagre metadata om bildene.
I et digitalkamera føres det lyset som danner motivet inn på en lysfølsom bildebrikke eller bildesensor, som er oppdelt i et antall kvadratiske bildepunkt eller piksler. Lysstyrke og farge avleses digitalt for hvert bildepunkt. Antall piksler utgjør kameraets oppløsning. Oppløsninga oppgis vanligvis i megapiksler, dvs. antall bildepunkt i millioner. Opplysningene fra sensoren sendes til en prosessor som behandler informasjonen fra sensoren og setter den sammen til et bilde. Dataene lagres så ofte i en utbyttbar minnebrikke i kameraet. Bildene kan deretter overføres til en datamaskin for videre behandling, eller til en TV-skjerm eller annen monitor for framvisning.
Det største antall digitale kameraer som ble produsert i 2017, kom som en integrert del av en mobiltelefon.
Videokameraer
Kompakte videokameraer for hjemmemarkedet har innebygd mikrofon, en søker i svart-hvitt med okular og en LCD-skjerm for søking og avspilling. Profesjonelle videokameraer brukes i TV- og filmproduksjon. Disse er utstyrt med flere bildesensorer - en for hver farge - for å gi best mulig oppløsning og fargegamut. Både hjemmekameraer og profesjonelle kameraer kan også ta stillbilder.
Webkameraer er digitalkameraer som blir koblet til og styrt fra datamaskiner. Webkameraer brukes i videokonferanser eller til å legge øyeblikksbilder fra et sted ut på internett.
Stillbildekameraer
Stillbildekameraer brukes primært til å ta digitale fotografier, men det er etter hvert blitt vanlig at de også har videofunksjon. Mange kameraer har også mulighet for å spille inn og lagre en innlest kommentar til bildet. De fleste kameraer har en LCD-skjerm som brukes som søker og til gjennomsyn av lagra bilder. I tillegg kan de ha en optisk søker.
Sensoren i et stillbildekamera er enten av typen CCD eller CMOS, som begge er bygd opp av et nett av fototransistorer. CMOS-sensorer har et lysfølsomt materiale som krever mindre strøm enn CCD-sensorer.
Overføring av bilder til PC skjer oftest gjennom en USB-kabel, og kameraet virker da som en ekstern stasjon på datakaskinen. Overføring via firewire var vanlig en stund, men i stor grad erstattet av USB og wifi (IEEE 802.11).
Kompaktkameraer
Standard digitalkameraer - såkalte kompaktkameraer - utgjør den største delen av markedet. De kjennetegnes av utstrakt automatikk og enkel betjening. De enkleste har objektiv med fast brennvidde og gjerne digital zoom, mens noe dyrere utgaver har optisk zoom. JPEG er det typiske bildeformatet for kompaktkameraer.
Speilreflekskameraer
Digitale speilreflekskameraer kombinerer det tradisjonelle speilreflekskameraets egenskaper med avansert elektronikk. De har avtagbart objektiv, og bildet som framkommer i søkeren er nesten identisk eller identisk (vanlig er 95-100 % dekning i søker) med bildet som registreres på bildebrikka. Mange fabrikanter har samme innfesting av objektivet på sine filmbaserte og digitale speilreflekskameraer, slik at samme objektiv kan brukes på begge typer.
Speilreflekskameraene har bildebrikke med større ytre mål enn kompaktkameraene, noe som gjør at den fanger mer lys, gir mindre støy i bildet, tillater større bildevinkler og gir bedre kontroll med dybdeskarpheten. Et vanlig mål på sensoren er ca. 20 × 30 mm. Siden sensoren er mindre enn filmruta i tradisjonelle 35 mm-kameraer, vil samme objektiv brukt på et digitalt kamera forstørre bildeutsnittet ca. 1,5 ganger, og dermed gi en zoomeffekt. Noen speilreflekskameraer har kommet med sensorer som har samme format som 35 mm film (35,8 × 23,9 mm) - såkalt fullformat. Disse er i stand til å utnytte hele det optiske potensialet i ulike objektiver. Sensoren er ofte av typen CMOS, og oppløsninga ligger mellom 8 og 21 megapiksler. Digitale speilreflekskameraer kan ha en LCD-skjerm; denne kan i noen modeller brukes til både søking (Live view) og avspilling, mens andre modeller ikke støtter dette. Mange modeller kan håndtere bilder i RAW-format i tillegg til JPEG.
Virkemåte
Digitale kameraer bruker en digital CCD eller CMOS billedsensorer, der CMOS overtar en stadig større del av markedet. Fototransistorene i sensoren overfører lys til elektriske signaler på samme måte som en solcelle. Hvor mange lysfølsomme transistorer som finnes i sensoren angir hvor høy oppløsning bildet kan få. Lysstyrken målt av hver transistor kodes som et digitalt signal og behandles videre av kameraets elektronikk.
For at bildene skal få farge må man enten bruke tre forskjellige sensorer, en for rødt, en for grønt og en for blått lys, og så settes de tre bildene sammen til ett. De fleste vanlige kameraer bruker en sensor og et Bayerfilter, der annenhver pixel er grønn, og hver fjerde er rød eller blå. Bryce Bayer patenterte metoden i 1976, og ideen var å etterligne fysiologoien i det mennesklige øyet som er mer sensitivt for grønt lys. Forskjellige algoritmer kan brukes for å kompensere for bayerfilterets fargemøster, og hver pixel kodes ut fra intensitet og farge.
Kameraet må deretter lagre informasjonen slik at sensoren er klar for neste bilde. TIFF-formatet lagrer ukomprimerte data, men tar mye plass. JPEG komprimering utnytter bl.a. at noen områder i et bilde har samme farge og intensitet, og gjør at stillbilder kan komprimeres og bruker mindre enn 10 % av lagringsplassen uten at kvaliteten forringes særlig.
Når en tar et bilde med et CCD-kamera peker du linsa på objektet, stiller inn eventuell optisk zoom og trykker på knappen. Digitalkameraet fokuserer på objektet og leser av lyset og resetter sensoren. Etter et øyeblikk har lyset på sensoren bygd opp elektrisk ladning som leses av, digitaliseres, interpoleres for å få rett farge og komprimerer dataene som så lagres på kameraets flash-minne eller på telefonen.
Smarttelefoner har innebygde kameraer som i prinsippet virker på samme måte. Optikken og lysfølsomheten på sensoren er bedre i et dedikert digitalkamera, så rådataene fra et kamera er normalt mye bedre enn fra en smarttelefon, uavhengig av antall pixler. Redigering av dataene i ettertid gjør det likevel mulig å få gode sluttresultater selv med middels gode smarttelefoner.
Digitale videokameraer bruker også CCD eller CMOS sensorer, men i stedet for å komprimere bilder ett og ett, benyttes MPEG, ofte H.264 for å kode endringene mens tiden går.
Salget av digitale kameraer og videokameraer falt med 47,4 % fra juni 2015 til juni 2016, samtidig som antall solgte smarttelefoner passerte 2 milliarder.
Anton Avdejev
Anton Avdejev (født 8. september 1986) er en russisk fekter som konkurrerer i kårde.
Han representerte Russland under Sommer-OL 2016 i Rio de Janeiro, der han ble utslått i åttendedelsfinalen.
NM i styrkeløft 1985
Norgesmesterskapet i styrkeløft 1985 ble arrangert i Giskehallen i Sandnes 22. mars. Arrangør var Sandnes Atletklubb.
Kongepokalen ble vunnet av Kjell Johansen.
Bildesensor
En bildesensor er en innretning som omdanner lys til elektriske signaler. Sensorer kan være analoge og bestå av et kamerarør, eller (mer vanlig) digitale og bestå av ei bildebrikke.
Bildesensorer brukes i digitalkameraer og andre instrumenter for opptak av bilder. I de fleste sammenhenger har bildesensoren synlig lys som arbeidsområde, men brukes også i varmekameraer, gammakameraer eller ved digital røntgenfotografering. De er også i utstrakt bruk i fjernanalyse og til astronomiske observasjoner, både på bakkestasjoner og ombord på satellitter, romsonder og romstasjoner.
Bildebrikker i digitale kameraer
En bildebrikke er en komponent i digitalkameraer som omdanner lys til elektriske signaler som kan avleses digitalt. Brikken virker som en halvlederdetektor, og består av en matrise av kvadratiske, lysfølsomme sensorer, som blir bildepunkter eller piksler i det ferdige bildet. Digitalisering av de analoge signalene fra bildebrikka skjer i en egen AD-krets i kameraet. Antall bildepunkter utgjør brikkens og bildets oppløsning, og måles i megapiksler (millioner piksler). Antall bildepunkter ligger på moderne kameraer mellom 4 og 16 megapiksler.
Bildebrikker er enten av typen CCD eller CMOS. Hittil har CCD-teknologi vært dominerende på grunn av bedre bildekvalitet. CMOS har lavere produksjonskostnader samt lavere strømforbruk, og kan ventes å ta over etter hvert som problemer med bildestøy finner en løsning.
Sensorene avleser lysmengden som treffer punktet, men ikke fargen på lyset. Ved fargefotografering plasseres filtre av ulik farge foran sensorene, vanligvis i fargene rød, blå og grønn. En Bayer-sensor representerer den rimeligste og hittil vanligste teknologien. Her er hvert punkt tildelt én av tre farger, og det ferdige bildet framkommer ved en interpolering mellom nabopunkter i kameraets prosessor. En Foveon X3-sensor har tre lag med filtre, ett for hver farge. Kameraer for profesjonelt bruk har i stedet tre separate bildebrikker (3CCD).
Bildebrikker har i virkeligheten flere bildepunkter enn det som oppgis i tekniske spesifikasjoner. Et lite antall punkter i kanten av brikken (ca. 5%) inneholder ikke bildeinformasjon, men brukes til avsøking av brikken. Produsenter er pålagt å bruke antall effektive punkter i all markedsføring.
Māris Urtāns
Māris Urtāns (født 9. februar 1981) er en latvisk friidrettsutøver som konkurrerer i kulestøt. Han representerte landet sitt under Sommer-OL 2012 i London, der han ble utslått i kvalifiseringen i kulestøt.
Georgia Bonora
Georgia Bonora (født 19. mai 1990 i Melbourne) er en australsk turner som spesialiserer seg i apparatturn. Under Sommer-OL 2012 i London representerte hun landet sitt, der hennes beste resultat var nummer 43 i bom.
Vestlige italovestlige språk
Vestlige italovestlige språk er en av to undergrupper av italovestlige språk. Den andre er østlige italovestlige språk.
Dale Stevenson
Dale Stevenson (født 1. januar 1988) er en australsk friidrettsutøver som konkurrerer i kulestøt. Han representerte landet sitt under Sommer-OL 2012 i London, der han ble utslått i kvalifiseringen i kulestøt.
The Lair of the Wolf
The Lair of the Wolf er en amerikansk stumfilm fra 1917, regissert av Charles Swickard.
Stortinden (Lenangen)
Stortinden  er et fjell i Lyngen kommune i Troms og Finnmark. Det har en høyde på 1 512 meter over havet.
The Lair of the Wolf
Handling
Enken Margaret Dennis, uvitende om den voldelige naturen til Oliver Cathcart, samtykker i å bli hans nye kone. Blant hans grusomheter har Cathcart ødelagt Taylor-familien, gjennom en veldig dårlig forretningsavtale. Dette har forårsaket fru Taylors død, gjort Mr. Taylor til en verdiløs alkoholiker, og forbitret sønnen deres Raymond - som deretter sverger å endag ta hevn på Cathcart.
Stortinden (Lenangen)
Fotnoter
<references group="lower-alpha"/>
The Lair of the Wolf
Handling
Margarets sønn Jim, som får vite om alt dette, forsøker å få moren sin til å velge mellom ham og Cathcart. Ved å velge det siste reiser Margaret til landstedet hans, hvor hun etter hvert oppdager ektemannens virkelige natur. Men senere blir Cathcart funnet drept, og det blir oppdaget at Jim hadde befunnet seg i huset omtrent samtidig. Han blir derfor arrestert for denne forbrytelsen.
Dorothea av Danmark (1520-1580)
Prinsesse Dorothea (født 10. desember 1520 i København, død 31. mai 1580 i Neumarkt in der Oberpfalz), var en dansk-norsk-svensk prinsesse samt kurfyrstinne av Pfalz. Hun var eldste datter av kong Christian II og dronning Elisabeth av Danmark-Norge.
Bakgrunn
Dorothea var kun to år gammel da hun sammen med sine søsken og foreldre flyktet fra Danmark til Nederlandene. Etter dronning Elisabeths tidlige død og Christian IIs reise til Norge i 1531, ble hun oppdratt av grandtanten Margrethe og siden av sin mors søster Maria, begge regenter i Nederlandene.
Ved hoffet i Bruxelles holdt man utad fast ved katolsk tro, men både Maria og det fordrevne kongeparet hadde lutherske sympatier, som synes å ha gått videre til Dorothea.
Ekteskap
Hennes bror Hans døde i 1532, og morens slekt forsøkte å gifte henne bort til en mann som kunne hevde Dorotheas arverett til Danmark, Norges og Sveriges troner. På morbroren, keiser Karl Vs befaling ble hun 15 år gammel i Heidelberg i 1535 giftet bort til den 53 år gamle Frederik II av Pfalz som delte hennes protestantiske sympatier. Hans tidligere forsøk på å tre inn i ektestanden var mislyktes ikke mindre enn syv ganger.
Etter 1536 ble kravet til de nordiske tronene ikke lenger aktivt understøttet av habsburgerne, selv om Dorothea og mannen fortsatte med å hevde det. Kravet ble siden overtatt av lillesøsteren Christine.
Satoshi Maruo
Satoshi Maruo (丸尾知司; født 28. november 1991) er en japansk friidrettsutøver som konkurrerer i kappgang.
I 2021 representerte han Japan på 50 km kappgang under Sommer-OL 2020 arrangert i Sapporo der han kom på 32. plass.
Mihail Stamatoyiannis
Mihail Stamatoyiannis (født 20. mai 1982) er en gresk friidrettsutøver som konkurrerer i kulestøt. Han representerte landet sitt under Sommer-OL 2012 i London, der han ble utslått i kvalifiseringen i kulestøt.
Demaratos korinteren
Demaratos korinteren var far av Lucius Tarquinius Priscus, Romas femte konge, og bestefar av Lucius Tarquinius Superbus, Romas syvende og siste konge.
Liv
Demaratos var en adelsmann fra Korint som kom til Italia fra Hellas som flyktning i år 655 f.Kr. Han bosatte seg i den etruskiske byen Tarquinii og giftet seg med en etruskisk kvinne. De fikk to sønner, den ene var Lucomo (Lucius) og den andre var Aruns II. Aruns døde før sin far og etterlot en gravid kvinne. Demaratos viste derimot ikke at han hadde en framtidig sønnesønn og etterlot ingenting til ham i sitt testamente. Sønnesønnen het Egerius «Den trengende», tilnavnet hadde sin opprinnelse i at han var fattig (grunnet at han ikke arvet noe). Egerius ble far til Tarquinius Collatinus, ektefelle til den legendariske Lucretia.
Demaratos’ opprinnelige navn var Lucumo, men endret det da han kom til Italia og senere bosatte seg i Roma. I henhold til Tacitus lærte han etruskerne lese- og skrivekyndighet og ble kjent som «Demaratos korinteren».
Da Demaratos kom fra Hellas hadde han all sin rikdom med seg og introduserte gresk kultur og gresk keramikk for etruskerne og romerne. Det er antatt at han fraktet med seg keramikkhåndverkere fra Korint. Disse keramikere ble ansvarlig for utviklingen av gresk keramikk på vestkysten av Italia. Det var greske keramikere i Tarquinii og i den greske handelsstasjonen Gravisca, havnebyen til Tarquinii. I henhold til den greske reisende Pausanias var det enten hans sønn eller sønnesønn som var den første utlending som besøkte Olympia og gjorde en ofring.
Michalsen & Michalsen
Michalsen & Michalsen var et kompaniskap mellom de to arkitektene Carl Michalsen og Eystein Michalsen, som var far og sønn. Carl Michalsen samarbeidet en årrekke med Ove Ekman og Einar Smith under firmanavnet Ekman, Smith & Michalsen, og etter at Ove Ekman døde i 1921, ble Eystein Michalsen kompanjong i det som da gikk under navnet Michalsen, Smith, Michalsen. Dette samarbeidet varte bare noen få år før far og sønn Michalsen fortsatte som Michalsen & Michalsen fra rundt 1925 og til Carl Michalsen døde i 1940. Stilistisk fulgte de to med tidens utvikling fra nyklassisisme til funkis. To av byggene — Astoria hotell i Oslo og Studentersamfundet i Trondhjem — ble tildelt Houens fonds diplom.
Procambarus caritus
Procambarus caritus  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepser. Procambarus caritus er en av anslagsvis 160 arter i slekten Procambarus.
Giro di Lombardia 2000
Il Lombardia 2000 var et sykkelritt som ble arrangert i regionen Lombardia i Italia i 2000.
Bohdan Nikisjyn
Bohdan Nikisjyn (født 29. mai 1980) er en ukrainsk fekter som konkurrerer i kårde.
Han representerte Ukraina i Sommer-OL 2016 i Rio de Janeiro, der han ble utslått i åttendedelsfinalen.
Under Sommer-OL 2020 i Tokyo som ble arrangert i 2021 ble han utslått i andre runde i den individuelle konkurransen.
Francisco Limardo
Francisco Limardo (født 27. mars 1987) er en venezuelansk fekter som konkurrerer i kårde.
Roadkill Extravaganza
Roadkill Extravaganza (utgitt 2001) er den andre musikkvideoen og første filmen til det norske Black metal bandet Satyricon.
Den er både utgitt på DVD og VHS. Videoen ble tatt opp under Satyricons turnerer i 2000, gjennom klipp fra deres konsertopptredener, backstage, m.m. Filmen ble ikke ordentlig klippet sammen og gjennomført med sammenheng, dette var fordi filmen var spesielt ment for fansen. Filmen er 2 timer og 10 minutter lang og tar for seg bandets liv fra januar til juli 2000. Forsidepiken er Elizabeth Engebretsen.
Daniele Hypólito
Daniele Hypólito (født 8. september 1984) er en brasiliansk turner som spesialiserer seg i apparatturn. Under Sommer-OL 2012 i London representerte hun landet sitt, der hennes beste resultat var nummer 23 i bom.
Drivfjær
En drivfjær, noen ganger kalt hovedfjær, er en fjær i avfyringsmekanismen til et skytevåpen som lagrer energien som kreves for å antenne tennhetten. Drivfjæren kan kalles tennstempelfjær på et fjærdrevet tennstempel, og hanefjær på haneavfyrte våpen. Etter av avtrekkeren er utløst vil den spente drivfjæren drive tennstempelet, eller slår på tennstempelet slik at dette drives.
BreakTudo Awards 2018
BreakTudo Awards 2018 er den brasilianske prisutdelingen som vil skje i Brasil 21. oktober 2018. Prisen holdes årlig og tildeles av underholdningsside BreakTudo i samarbeid med Revotec Host. I år er de mest angitte Cardi B og Anitta, hver mottatt 5 nominasjoner. Vinnerne vil bli annonsert av vertene Tiago Fabri, Alexandre Duarte og Luca Moreira.
O’Neal Nunataks
O'Neal Nunataks er en liten rekke nunataker helt sør i Bastien Range i Ellsworth Mountains. Den ble navngitt av en geolog-gruppe fra University of Minnsota til Ellsworth Mountains og oppkalt etter Jerry O'Neal, en flyfotograf for disse gruppene i 1963-64 og 1964-65.
Procambarus cuetzalanae
Procambarus cuetzalanae  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepser. Procambarus cuetzalanae er en av anslagsvis 160 arter i slekten Procambarus.
Bian Tongda
Bian Tongda (边•通达; født 1. april 1991) er en kinesisk friidrettsutøver som konkurrerer i kappgang.
I 2021 representerte han Kina på 50 km kappgang under Sommer-OL 2020 arrangert i Sapporo der han kom på 7. plass.
Fredrikstad prestegjeld
Fredrikstad prestegjeld var et prestegjeld tilhørende Fredrikstad domprosti i Borg bispedømme i Den norske kirke. Det omfattet byen Fredrikstad og Glemmen i Østfold fylke, og hovedkirken var Fredrikstad kirke.
Historikk
Byen Fredrikstad ble grunnlagt i 1567, etter at Sarpsborg nok en gang var herjet og brent av svenskene tidligere samme år. Sarpsborg ble følgelig nedlagt og byens borgere fikk kongelig tillatelse av Fredrik II til å anlegge en ny by lenger vest, ved munningen av Glomma. Den nye byen fikk navnet Fredrikstad etter kongen, og kirkegodset ble i 1575 overdratt den nye kirken i Fredrikstad.
Det opprinnelige Fredrikstad prestegjeld ble utskilt fra Borge prestegjeld samtidig med grunnleggelsen i 1567, og omfattet det som nå er Gamlebyen, samt bymarkene mellom Glommas østre bredd og fjorden i syd. Som en følge av byens vekst, ble Glemminge sogn på Glommas vestre (nordre) bredd, overført fra Tune prestegjeld til Fredrikstad prestegjeld i 1685. I 1867 ble de bynære områdene i Forstaden overført fra Glemmen til Fredrikstad by.
Tidligere skrivemåter var Salsborg (1568), Friderichstad (1769), Frederichstad (1801), Frederik(s)stad (til 1865).
Nyere tid
Ved kgl.res. av 14. oktober 1882 ble Fredrikstad prestegjeld avviklet og delt i tre, gjeldende fra 1. januar 1883:
Vadim Anokhin
Vadim Anokhin (født 2. januar 1992) er en russisk fekter som konkurrerer i kårde.
Han representerte Russland under Sommer-OL 2016 i Rio de Janeiro, der han ble utslått i åttendedelsfinalen.
1939 på Filippinene
Begivenheter i året 1939 på Filippinene.
Vinden stiger
Vinden stiger (japansk: 風立ちぬ, Kaze tachinu) er en apansk animasjonsfilm fra 2013 skrevet og regissert av Hayao Miyazaki. Filmen er produsert av Studio Ghibli. Den er basert på Miyazakis manga Kaze tachinu, som igjen er løst basert på en roman av Tatsuo Hori fra 1937. Miyazaki kunngjorde først at Vinden stiger kom til å bli den siste filmen han laget før han pensjonerte seg, men i november 2016 kom det nyheter om at han likevel jobbet med en ny film.
Vinden stiger kostet 3 milliarder Yen. Dette er den første gangen siden 1988 at Hayao Miyazaki og Isao Takahata lanserer en film samtidig, den gangen med Ildfluenes grav og Min nabo Totoro. Deretter kom Miyazaki med Vinden stiger og Takahata med Fortellingen om prinsesse Kaguya.
Vinden stiger har i Norge en aldersgrense på 7 år.
Handling
Filmen er en fiktiv biografisk film om Jiro Horikoishi (1903–1982), en kjent japansk flyingeniør, mest kjent for å ha designet jagerflyet Mitsubishi A6M Zero. I filmen følges han gjennom sine drømmer om å skape fine fly og hans drømmesamtaler med den italienske flyingeniøren grev Caproni. Han overlevde et stort jordskjelv i 1923 og traff en kvinne ved navn Nahoko, men de kommer fra hverandre i mange vanskelige år. Til sist møtes de igjen på et hotell og blir forlovet, men så skjer det noe som kanskje endrer planene deres.
Stemmer
Den kjente animatøren, regissøren og skuespilleren Hideaki Anno har rollen som Jiro Horikoishi i filmen.
Produksjon
Miyazaki ville egentlig lage filmen Ponyo på klippen ved havet 2, men hans produsent bestemte at han skulle lage en film basert på sin egen manga da den ville lære barn om mer seriøse emner.
Dokumentarfilmen The Kingdom of Dreams and Madness (japansk tittel: 夢と狂気の王国) fra 2013, regissert av Mami Sunada, viser rutinene til de ansatte ved Studio Ghibli, inkludert filmmakerne Hayao Miyazaki, Isao Takahata, og Toshio Suzuki mens de arbeidet med to filmer samtidig, Vinden stiger og Fortellingen om prinsesse Kaguya.
Om filmen
Filmen og mangaen er basert på romanen The Wind Has Risen (japansk: 風立ちぬ – Kaze Tachinu) av Hori Tatsuo, skrevet i tiden 1936–37. Den har handling fra et sanatorium for tuberkulose i Nagano og handlingen følger den kvinnelige figurens sykdom.
Filmen fikk 89 prosent på Rotten Tomatoes. Filmen ble nominert til Oscar for beste animasjonsfilm. Filmen benytter et sitat av Paul Valey, «Le vent se leve, il faunt tender de vivre».
Hayao Miyazaki gikk av med pensjon etter filmen kom ut i 2013.
Journalistikk
Journalistikk er arbeidet med å dokumentere hendelser i samtiden, og produktet av denne prosessen. Journalistikk skiller seg fra skjønnlitteratur ved at journalister kun unntaksvis benytter seg av direkte fiksjon for å formidle begivenheter. En journalists oppgave er å samle sammen informasjon, og lage en historie ut av dette som så kan formidles gjennom forskjellige medier. Journalistens samfunnsrolle er å gjøre informasjon, politikk og kultur tilgjengelig for publikum, legge til rette for en kritisk debatt om samfunnet og samtiden, utøve et press og kritikk mot politiske og økonomiske makthaverne, og utøve kritikk mot andre medier og journalister. Mediene blir derfor i Norge (og Danmark) ofte kalt den fjerde statsmakt. Noe som kan skyldes en noe feilaktig oversettelse av det engelske begrep the fourth estate (den fjerde stand). I Sverige kalles pressen den tredje statsmakten, og domstolene omtales ikke som en statsmakt.
Historikk
Journalistikk betegnet opprinnelig bare det redaksjonelle innholdet i trykte aviser, men ordet ble utvidet til også å innbefatte andre trykte medier. Siste hundreår har også nyhets- og aktualitetsprogrammer på TV og radio blitt medium for journalistikken. Siden 1990-tallet har publisering på internett blitt det raskest voksende mediet for formidling av journalistikk. Journalistikkens utvikling henger nært sammen med den teknologiske og politiske utviklingen i samfunnet. Mange utviklingstrekk i journalistikken har skyldtes økonomiske motiv om å selge flest mulig aviser, få flest mulig "klikk" på nettpublikasjoner, eller som svar på etterspørsel etter bestemte typer informasjon fra leserne. De første årene var journalistikken oftest underlagt forhåndssensur eller politiske begrensninger for hva de kunne skrive om. På 1900-tallet forsøkte autoritære eller totalitære regimer flere steder å detaljstyre journalistikken, i et forsøk på å påvirke opinionen i tråd med ideologi.
Journalistiske sjangre
Refererende journalistikk er journalistikk hvor det først og fremst gjengis hva som har skjedd, men ikke gransker så mye som i undersøkende journalistikk.
Referatjournalistikk
Referatjournalistikk er sammen med reportasjen den eldste sjangeren innen journalistikken. Det særpregede for referatjournalistikken er at hendelser og begivenheter listes opp i kronologisk rekkefølge, uavhengig av hvilke momenter som regnes som viktigst. For å fenge leserne og gi dem raskere overblikk i hva en sak egentlig handlet om, ble skrivestilen "den omvendte pyramide" utviklet i amerikansk presse i løpet av 1800-tallet. Prinsippet innebar at innholdet ikke ble sortert kronologisk, men at de viktigste poengene ble lagt inn først i artikkelen. Ytterligere informasjon ble deretter sortert i synkende viktighet nedover artikkelen. Denne journalistiske stilen ble dominerende i USA fra 1880 til 1910, og erstattet referatstilen i Norden i løpet av første midten av 1900-tallet. I kjendisjournalistikk har den omvendte pyramide til en viss grad blitt forlatt som journalistisk stil, til fordel for en stil som har blitt kalt "dropsposejournalistikk", det vil si informasjon og illustrasjoner er strødd rundt i velsmakende biter, hvor alt er like (u-)viktig for leseren.
Intervjuet ble en vanlig sjanger i trykte medier først på 1900-tallet, og senere i radio og tv.
Feature-jouralistikk, gonzo-journalistikk, forbrukerjournalistikk («DU-journalistikk»), forskningsjournalistikk, miljøjournalistikk... er nye stoffområder som har blitt del av jouralistiske sjangre.
Næringslivsjournalistikk
Næringslivsjournalistikk eller økonomijournalistikk er journalistisk dekning av bedrifter, markeder og økonomiske forhold.
Sportsjournalistikk
Sportsjournalistikk er et eget område innenfor den generelle journalistikken. I Norge har de fleste store avisene og de fleste lokalaviser sportsdekning. Sportsjournalistikken sprer seg også til radio og TV, hvor NRK og TV 2 vier mest sendetid til sport.
Forskningsjournalistikk
Forskningsjournalistikk er å formidle nyheter fra forskning eller kunnskap fra forskere og forskningsinsitusjoner og er beslektet med forskningsformidling.
The Land of Long Shadows
The Land of Long Shadows er en amerikansk stumfilm fra 1917, regissert av W.S. Van Dyke.
Journalistikk
Undersøkende journalistikk
Undersøkende journalistikk er systematisk journalistikk for å avdekke alvorlige, av og til ulovlige, samfunnsfenomener. Det benyttes ofte alternative kilder for å finne ut hva som egentlig har skjedd.
The Land of Long Shadows
Handling
Joe Mauchin er en fangstmann som kommer til Meads Pocket, en gruve-by, for å skaffe flere forsyninger. Jeanne Veretteer datteren til en saloon-eier, og Joe forelsker seg raskt i henne. Men en annen mann blander seg inn. Det oppstår snart en konfrontasjon, og mannen faller død om. Joe og Jeanne flykter til leiren hans som ligger flere mil unna, og ett års lykke følger.
Journalistikk
Stoffområder
Politiske begivenheter og anmeldelser av kultur har siden journalistikkens tidligste tid hatt høyest anseelse. Dagsaktuelle politiske begivenheter har vært grunnstammen i nyhetsdekningen, men har siste tiår blitt supplert med flere stoffområder og journalistiske sjangre. Særlig etter Watergate-skandalen på 1970-tallet har kritisk undersøkende journalistikk ("gravejournalistikk") oftest blitt anført som den journalistiske virksomheten som av størst betydning for samfunnet.
Aftenposten var den første norske avisen som etablerte en sportsredaksjon, i 1919. Siden da har omfanget av sportsnyheter i avisene økt. I dag regnes VG som den mest sportsfokuserte dagsavisen og avisen har daglig et eget sportsbilag.
Jorge Luis Pinto
Jorge Luis Pinto Afanador (født 16. desember 1952 i San Gil i Santander i Colombia) er trener for Costa Ricas herrelandslag i fotball.
Han har tidligere vært landslagssjef for, uten noe særlig suksess. Han returnerte til hjemlandet Colombia for å trene det nyopprykkede laget Corporación Nuevo Cúcuta Deportivo, som han ledet til sitt første seriemesterskap noensinne. Kort tid etter (januar 2007) ble han utnevnt til ny landslagssjef for Colombia. I kvalifiseringen til VM i fotball 2010 fikk Colombia en av sine beste starter noensinne med 10 av 16 mulige poeng, og hadde en solid 3.-plass på tabellen. Opinionen snudde seg imidlertid mot Pinto etter to dårlige forestillinger mot henholdsvis og, samt minnet om svært dårlige resultater i Copa América 2007. I det sistnevnte sluttspillet tapte laget 0-5 mot og 2-4 mot, og røk dermed ut før cuprundene.
Pinto er en omstridt person, og har for eksempel uttalt at homofile ikke burde spille fotball ettersom dette er en «mannfolksport».
Harumy de Freitas
Harumy de Freitas (født 24. juni 1995) er en brasiliansk turner som spesialiserer seg i apparatturn. Under Sommer-OL 2012 i London representerte hun landet sitt, der hennes beste resultat var nummer 67 i bom.
Ingolfsland stasjon
Ingolfsland stasjon var en jernbanestasjon på Rjukanbanen, i østre del av Rjukan by i Tinn. Den åpnet som stoppested i 1913 og ble oppgradert til stasjon i 1916. I 1969 ble stasjonen nedgradert til holdeplass, og i 1991 ble trafikken nedlagt på banen.
I begynnelsen hadde stoppestedet en billettkiosk, og først i 1921 fikk stasjonen en stasjonsbygning tegnet av Thorvald Astrup. Den er solgt til private.
Kemal Mešić
Kemal Mešić (født 4. august 1985) er en bosnisk friidrettsutøver som konkurrerer i kulestøt. Han representerte landet sitt under Sommer-OL 2012 i London, der han ble utslått i kvalifiseringen i kulestøt.
Drammensrittet
Drammensrittet arrangeres årlig av Drammen Cykleklubb og er en del av Drammen Sykkelfestival.
Runden går på sørsiden av byen mot Konnerud og marka i området ved Mjøndalshytta og Hagatjern. Løypa ligger godt innenfor de krav som stilles til NC MTB Maraton og krav som stilles til en løype som er seedingsritt for Birkebeinerrittet.
Totalt er løypa ca. 62 kilometer og traseen er tilpasset de fleste ferdighetsnivåer.
Det føreløpig siste rittet ble arrangert i 2011. I 2012 og 2013 hadde ikke klubben ressurser til å arrangere rittet, men det jobbes for comeback i 2014.
Grunnforhold
Fordeling mht grunnforhold er følgende:
Wang Qin
Wang Qin (født 8. mai 1994) er en kinesisk friidrettsutøver som konkurrerer i kappgang.
I 2021 representerte han Kina på 50 km kappgang under Sommer-OL 2020 arrangert i Sapporo der han kom på 21. plass.
Kazuyasu Minobe
Han representerte Japan under Sommer-OL 2016 i Rio de Janeiro, der han ble utslått i kvartfinalen.
Under Sommer-OL 2020 i Tokyo som ble arrangert i 2021 ble han utslått i åttendedelsfinalen i den individuelle konkurransen. Senere tok han gull i lagkonkurransen.
National Industri
National Industri var en bedrift på Brakerøya i Drammen.
Her var det kobbertrekkeri, hvitvarefabrikk, transformatorfabrikk, generatorfabrikk, høyspent laboratoriet og international produksjon av andre kraft komponenter.
Forløperen til National Industri
Etter at ingeniør Olav Gotfred Thorkildsen (1879-1944) i 1899 hadde startet Drammens Elektriske Bureau og startet byggingen av et verksted på Brakerøya.
Han startet et metalltrådtrekkeri og en transformatorfabrikk og i 1913 forandret han firmanavnet til Elektrisk Industri. De produserte isolert krysningstråd til utendørs bruk, noe man tidligere hadde måtte importere. I 1915 ble Elektrisk Industri omdannet til et aksjeselskap. På denne tiden produserte man 15-20 tonn kobber tråd og 5-10 mindre transformatorer hver dag.
Gunnar Schjelderup
Schjelderup ble utdannet som kjemiingeniør i 1917. Etter noen års utenlandsopphold og arbeid i andre bedrifter kom han til «Spikerverket», hvor han i 1926 ble administrerende direktør i en alder av bare 31 år. I hans tid som leder for verket utviklet det seg fra å være en lokal bedrift i Nydalen i Oslo til et av landets største industriselskaper, med aktivitet i flere landsdeler.
National Industri
Forløperen til National Industri
Bedriften gikk bra og det var også et spinneri for dynamotråd og i 1916 begynte man å produsere elektromotorer.
Gunnar Schjelderup
Han tilskrives mye av æren for veksten og den tekniske utviklingen innen bedriften. Han var med på utviklingen av den såkalte Tysland-Holeovnen for elektrisk råjernsmelting, og gis hovedæren for utviklingen av elektriske varmegroper, en nyvinning som snart ble nyttet i ulike deler av verden. Han var også en ivrig pådriver for utviklingen ved Bremanger Smelteverk i Svelgen og utviklingen av nefelinforekomsten på Stjernøya ved Nordkapp. Da han døde ble hans portrett gjengitt i Spikerverkets bedriftsblad med bildeteksten: «Spigerverkets annen grunnlegger».
National Industri
Starten
Thorkildsen solgte sine 97 prosent av aksjene for 1,5 millioner i 1917 og Holm-Hansen Elektrik i Sandefjord og A/S Fridthjov Andersens Telepointage i Kristiania overtok. Firmaet hadde 648 ansatte og fikk navnet A/S National Industri og transformatorfabrikken ble flyttet til Sandefjord. På Brakerøya konsentrerte man virksomheten om kobbertråd, isolerte kabler, elektriske motorer, høy og lavspente apparater.
Gunnar Schjelderup
Da krigen kom til Norge var Schjelderup blant næringslivets mest sentrale menn, og det var i hans hjem næringslivstoppene møttes – alt 13. april 1940 – for å områ seg under de nye betingelsene etter den tyske okkupasjonen. Der kom de raskt til enighet om at de ønsket «å få fiendtlighetene avbrutt». Det sentrale for bedriftslederne var å holde hjula i gang. Men etter hvert ble Schjelderup knyttet opp mot det sentrale hjemmefrontarbeidet, og i 1944 ble han arrestert og fengslet på Akershus.
Schjelderup var en pådriver for at det skulle bygges ut en større norsk jernproduksjon. Ved en skjebnens ironi ledet dette fram mot dannelsen av Norsk Jernverk og derved Spigerverkets egen endelikt som stålverk. Schjelderups bedrift i Nydalen ble senere ofret til fordel for jernverkets virksomhet i Mo i Rana.
Han var æresmedlem i Polyteknisk Forening, og fikk Sam Eydes Ærespris. Han var kommandør av St. Olavs Orden. Schjelderup har et eget minnestipendiat (Direktør Gunnar Schjelderup og Frues Stipendiefond) og har gitt navn til Gunnar Schjelderups vei i Nydalen og Gunnar Schjelderups veg i Svelgen.
National Industri
Starten
National oppførte i 1917 en bolig for ansatte, Nationalblokka også kalt Nationalboligen eller Nøsteboligen. Dette var på den tiden Norges største og lengste bolighus med 8 oppganger, 32 familieleiligheter og 60 hybler. Eiendommen lå i sin helhet i Lier kommune, men helt på grensen mot Drammen. Den ble revet på begynnelsen av 1970-tallet av hensyn til motorveibrua som ble bygget. Totalt ble 222 husstander revet på Brakerøya.
Allerede i 1918 var antall ansatte som arbeidet på National steget til 1047.
Bedriften fikk røde tall i noen år og i 1921 var ansatte nede i 454, så i 1925 ble transformatordelen flyttet tilbake til Brakerøya.